ร้านนี้อยู่ใกล้สวนราชพฤกษ์ครับ อยู่ริมถนนมีป้ายหน้าร้านชัดเจนสังเกตง่าย ดูจากภายนอกร้านก็น่านั่ง น่าทานครับ บรรยากาศเย็นสบายๆ

     เปิดตลอด ตั้งแต่เช้าถึงเย็นครับ 09.00 น. - 18.00 น. เลยทีเดียว วันนี้ผมไปก็คนไม่ค่อยเยอะครับ ภายในร้านน่านั่งมากๆ ได้บรรยากาศของทางเหนือเลยทีเดียว

     อาหารก็มีหลากหลายเมนูครับ ทั้งข้าวซอย ข้าวหมกไก่ ข้าวหมกเนื้อ ขนมจีน ก๋วยเตี๋ยวต้มยำ ข้าวขาหมู โล่งโต้ง ??? ข้าวราดแกง และอาหารทานเล่นครับ มาร้านนี้ร้านเดียวมีครบเลย ที่ขึ้นชื่อเลยคือข้าวซอยครับ

     ** ที่โดดเด่นเลย น่าจะเป็นที่หน้าตาของอาหารแต่ละอย่าง ดูสะอาด น่าทานทุกเมนูที่สั่งครับ ... แอบติงนิดนึง รอนานไปนิด ทั้งที่ลูกค้าไม่ได้แน่นร้านมาก

     มาทานกันหลายคน เลยได้สั่งหลายอย่าง หลายเมนูหน่อย ส่วนตัวผมเองสั่งข้าวหมกเนื้อครับ มาดูกันครับ ว่ามีอะไรกันบ้าง

    ข้าวหมกเนื้อครับ น่าทานมากเลยทีเดียว เพื่อนร่วมโต๊ะบอก น่ากิน.... มีผมสั่งคนเดียว รสชาติอร่อยใช้ได้ครับ ใส่หอมเจียว อร่อยๆ แต่เนื้อน้อยไปนิด และน้ำจิ้มกับน้ำซุปรสชาติยังไม่ค่อยถึงครับ ราคา 45 $$

     ต่อมา มาดูเมนูข้าวซอย ที่โต๊ะมีสั่งข้าวซอยไก่ และข้าวซอยกระดูอ่อน หน้าตาน่าทานอีกเช่นกัน แต่น่องไก่ กับกระดูกอ่อน น้อยไปนิด ส่วนเรื่องรสชาติ น้ำยังไม่ค่อยเข้มข้นครับ แต่ก็พอทานได้ ราคา 45 $$

     ต่อมาก๋วยเตี๋ยวต้มยำ อนนี้ดูปริมาณเยอะสุด น่าทาน รสชาติ ok ครับ กำลังดี ราคา 40 $$

     สุดท้ายครับ หมูสะเต๊ะครับ น่ากินอีกแล้ว รสชาติใช้ได้ครับ ยังไม่ค่อยอร่อยเท่าไหร่ แต่สังเกตหลายที่หมูสะเต๊ะทางเหนือเค้าจะทำประมาณนี้เนาะ หรือเพราะเราไม่คุ้นก็ไม่รู้ เลยไม่ค่อยชินกับรสชาติ ราคานี่ชุดกลาง 60 $$ ครับ

     ที่ติงในวันนี้คงเป็นเรื่องการบริการครับ พนักงานพูดจาไม่ค่อยดี  ห้วนๆ รอนาน และเรื่องของราคาครับ ข้าวซอย ข้าวหมกเนื้อ 40-45 บาท แต่ปริมาณไม่ได้เยอะเลย ผมว่าแพงอยู่นะ หรือเพราะคงเป็นเมืองท่องเที่ยวก็ไม่รู้

     @ สรุปกันเลยนะครับ รสชาติ 3/5
     บริการและความรวดเร็ว 2/5
     บรรยากาศร้าน 4.5/5
     ความคุ้มค่าและราคา 3/5